KTAM ออกกอง KTFF23 ชูยีลด์ 1.8%
KTAM ออกกองทุนตราสารหนี้ตปท. KTFF23 อายุ 6 เดือน ชูยีลด์ 1.8% ต่อปี เสนอขายถึง 14 พ.ค.62
KTAM ออกกองทุนตราสารหนี้ตปท. KTFF23 อายุ 6 เดือน ชูยีลด์ 1.8% ต่อปี เสนอขายถึง 14 พ.ค.62
30 พ.ค. 2562

นางชวินดา หาญรัตนกูล กรรมการผู้จัดการ บลจ.กรุงไทย (KTAM)  เปิดเผยว่า บริษัทอยู่ในระหว่างการเปิดจำหน่าย กองทุนเปิดกรุงไทยตราสารหนี้ เอฟไอเอฟ 235  (KTFF235) ตั้งแต่วันนี้ ถึงวันที่ 14 พฤษภาคม 2562 อายุโครงการ 6 เดือน เงินลงทุนขั้นต่ำ 10,000  บาท  เน้นลงทุนในตราสารหนี้ต่างประเทศไม่น้อยกว่า 80%  ซึ่งประกอบด้วย เงินฝากประจำ Agricutural Bank China , Bank of China , China Construction Bank Asia , AL Ahli  Bank และ Comercial Bank PQSC  ผลตอบแทนประมาณ 1.80% ต่อปี  โดยบุคคลธรรมดาไม่เสียภาษี  หัก ณ ที่จ่าย
ทั้งนี้ อัตราผลตอบแทนของพันธบัตรรัฐบาลสหรัฐ มีการปรับตัวเพิ่มขึ้นเกือบทุกช่วงอายุตามแรงขาย หลังตลาดผิดหวังต่อท่าทีของธนาคารกลางสหรัฐ (เฟด) ที่ส่งสัญญาณว่าจะไม่ลดดอกเบี้ยในเร็ว ๆ นี้ เนื่องจากการจ้างงานที่ยังแข็งแกร่ง ถึงแม้ว่าประธานาธิบดีสหรัฐ จะพยายามกดดันให้เฟด ลดดอกเบี้ยทันที 1% ก็ตาม
ขณะที่การเจรจาการค้าระหว่างสหรัฐฯกับจีน กลับมามีความไม่แน่นอนหลังสหรัฐฯขู่ขึ้นภาษีนำเข้าจากจีน 200,000 ล้านดอลลาร์สหรัฐ จาก 10% เป็น 25% ในวันที่ 10 พฤษภาคม เพื่อกดดันให้การเจรจาบรรลุข้อตกลงโดยเร็ว  ท่ามกลางข้อมูลเศรษฐกิจที่ออกมาดี โดยสรุปอัตราผลตอบแทนของตราสารหนี้ อายุคงเหลือ 2 ปี ปรับตัวเพิ่มขึ้น  5 bps.  มาอยู่ที่ 2.33%  ต่อปี อายุคงเหลือ 5 ปี ปรับตัวเพิ่มขึ้น 4 bps. มาอยู่ที่ 2.33% และอายุคงเหลือ 10 ปี ปรับตัวเพิ่มขึ้น 3 bps. มาอยู่ที่ 2.54%
ส่วนอัตราผลตอบแทนของตราสารหนี้ในประเทศ มีการปรับตัวขึ้นลงในช่วงแคบตามแรงขายของต่างชาติ ตามการอ่อนค่าของเงินบาทจากการส่งออกเดือนมีนาคม ที่ติดลบมากกว่าคาดและความไม่แน่นอนทางการเมืองในประเทศ ในขณะที่นักลงทุนสถาบันกลับมาซื้อเมื่ออัตราผลตอบแทนปรับตัวเพิ่มขึ้น ถึงแม้ว่าเงินเฟ้อเดือนเมษายนจะขยายตัวในระดับใกล้เคียงกับเดือนก่อนหน้าก็ตาม โดยสรุปอัตราผลตอบแทนของตราสารหนี้อายุคงเหลือ 2 ปี  ปรับตัวเพิ่มขึ้น 1  bps. มาอยู่ที่ 1.82% ต่อปี อายุคงเหลือ 5 ปี ปรับตัวลดลง 1 bps. มาอยู่ที่ 2.12% ต่อปี  และอายุคงเหลือ 10 ปี  อยู่ที่ 2.55% ต่อปี ไม่เปลี่ยนแปลง